MT
L 267/50
Il-Ġurnal Uffiċjali tal-Unjoni Ewropea
13.10.2022
DEĊIŻJONI TAL-KUMITAT KONĠUNT TAŻ-ŻEE Nru 197/2022 tal-10 ta’ Ġunju 2022 li temenda l-Anness XVII (Proprjetà Intellettwali) tal-Ftehim dwar iż-ŻEE [2022/1897]
IL-KUMITAT KONĠUNT TAŻ-ŻEE,
Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu, Billi: (1)
Ir-Regolament (UE) 2019/933 tal-Parlament Ewropew u tal-Kunsill tal-20 ta’ Mejju 2019 li jemenda r-Regolament (KE) Nru 469/2009 dwar iċ-ċertifikat ta’ protezzjoni supplementari għal prodotti mediċinali (1) għandu jiġi inkorporat fil-Ftehim dwar iż-ŻEE.
(2)
Bis-saħħa tad-Deċiżjoni tal-Kumitat Konġunt taż-ŻEE Nru 92/2017 tal-5 ta’ Mejju 2017 (2), il-Liechtenstein ma għandu joħroġ l-ebda ċertifikat ta’ protezzjoni supplimentari għal prodotti mediċinali kif stabbilit fir-Regolament (KE) Nru 469/2009 tal-Parlament Ewropew u tal-Kunsill (3).
Għalhekk, ir-Regolament (UE) 2019/933 ma japplikax għal-Liechtenstein.
(3)
Jenħtieġ għalhekk, li l-Anness XVII tal-Ftehim dwar iż-ŻEE jiġi emendat skont dan,
ADOTTA DIN ID-DEĊIŻJONI:
Artikolu 1 Il-punt 6 (ir-Regolament (KE) Nru 469/2009 tal-Parlament Ewropew u tal-Kunsill) tal-Anness XVII tal-Ftehim dwar iż-ŻEE għandu jiġi emendat kif ġej: 1.
Jiżdied dan li ġej: “, kif emendat minn: — 32019 R 0933: Ir-Regolament (UE) 2019/933 tal-Parlament Ewropew u tal-Kunsill tal-20 ta’ Mejju 2019 (ĠU L 153, 11.6.2019. p. 1).” 2.
L-adattamenti minn (a) sa (c) jiġu nnumerati mill-ġdid bħala l-adattamenti minn (b) sa (c), rispettivament. 3.
L-adattament li ġej jiddaħħal qabel l-adattament (b): “(a) Fl-Artikolu 5(10), fir-rigward tal-Istati tal-EFTA, il-kliem ‘1 ta’ Lulju 2019’ għandu jsir ‘id-data tad-dħul fis-seħħ tadDeċiżjoni tal-Kumitat Konġunt taż-ŻEE Nru 197/2022 tal-10 ta’ Ġunju 2022’.” 4.
L-adattament li ġej jiddaħħal wara l-adattament (d): “(e) Fir-rigward tal-Istati tal-EFTA, l-Anness -I għandu jsir kif ġej: ‘Il-Logo Dan il-logo għandu jidher bil-kulur iswed u b’tali daqs li jkun viżibbli biżżejjed.
’.”
(1) ĠU L 153, 11.6.2019, p. 1.
(2) ĠU L 36, 7.2.2019, p. 41.
(3) ĠU L 152, 16.6.2009, p. 1.